Diari Oficial de la Generalitat Valenciana


Sumari del DOGV 9943, del 24-09-2024 (2024/9485)

RESOLUCIÓ de 2 de agost de 2024, per la qual s'autoritza la generació de crèdits pel finançament relatiu el mecanisme de suport a la liquiditat de les comunitats autònomes, per l'import global de 600.319.453,18 euros, per a l'assignació de recursos addicionals destinats a atendre desviacions de dèficit d'exercicis anteriors pendents de finançar (expedient 06.027/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9485

CVE
:   WWVB-N-4573-5599

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

En el marc del que es preveu en el Reial Decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, el Consell, en la sessió de 9 de gener de 2024, va aprovar l'acord per a sol·licitar l'adhesió al Fons de liquiditat autonòmica (FLA) per a l'exercici 2024 i es va comprometre a complir totes les obligacions i condicions establides a este efecte en la normativa en vigor, amb els diferents acords que s'adopten en desplegament d'esta, amb el programa que siga aplicable per a 2024, així com el que es preveu en qualsevol disposició que desplegue eixe mecanisme de finançament.

La Comissió Delegada del Govern per a Assumptes Econòmics, el passat 6 de maig va adoptar un acord pel qual s'assignen recursos addicionals destinats a atendre desviacions de dèficit d'exercicis anteriors pendents de finançar, dels quals a la Comunitat Valenciana s'assignen 2.984.573.554 euros.

Esta assignació de fons a la Comunitat Valenciana per a l'exercici 2024, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes previstos en l'acord de la Comissió Delegada del Govern per a Assumptes Econòmics, autoritzat segons el que es preveu en l'article 48.2 j) de la vigent llei de pressupostos, que permet atendre, d'acord amb els criteris que fixa el Programa per a l'aplicació del compartiment Fons de liquiditat autonòmic del Fons de finançament a comunitats autònomes per a 2024, obligacions incloses en el compte de creditors per operacions pendents d'aplicar en el pressupost.

A càrrec d'este endeutament i en els termes i condicions previstes en els articles 44 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es considera oportuna l'aprovació d'una generació de crèdits en el pressupost d'ingressos, per import global de 898.976.415,18 euros.

La xifra a generar és la contrapartida en el pressupost corresponent a les resolucions de la Conselleria d'Hisenda, Economia i Administració Pública, de 29 d'abril i 7 de juny de 2024, per les quals es van autoritzar ampliacions de crèdit, per l'import de 483.087.893,52 i 482.960.224,66 euros, respectivament, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 ac) i 2 d), de la Llei 8/2023, de pressupostos de la Generalitat per a l'exercici 2024, dels quals 868.969.611,73 euros es van destinar al capítol 2 del subprograma 412B22; 2.290.947,45 euros a la línia T0007, Ajudes pròtesis i vehicles per a persones amb discapacitat, del capítol 4 del subprograma 412B27, tots dos de la Conselleria de Sanitat, i 99.717.1937 euros en el capítol 2 del programa 313J00, amb l’autorització prèvia per acords del Consell de 24 de març i 28 d'abril, respectivament.

A este efecte, d'acord amb el que es preveu en l'Acord de Consell de 9 de gener de 2024, que va aprovar l'acord per a sol·licitar l'adhesió al Fons de liquiditat autonòmica (FLA) per a l'exercici 2024 i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i els articles 21, 22 i 24 de la Llei 9/2023, de pressupostos de la Generalitat per a l'exercici 2024, i si considerem la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria,

RESOLC

*Primer*

Autoritzar un augment del pressupost d'ingressos en l'aplicació Y37442152CI18304 I.91870, Préstecs llarg termini ens del sector públic, per l'import de 807.308.390,18 euros.

*Segon*

Autoritzar la contrapartida a les resolucions de la Conselleria d'Hisenda, Economia i Administració Pública, de 29 d'abril i 7 de juny de 2024, per les quals es van autoritzar ampliacions de crèdit, per import de 088.952.810,52 i 679.252.593,66 euros, respectivament, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 ac) i 2.d), de la Llei 8/2023, de pressupostos de la Generalitat per a l'exercici 2024, dels quals 953.723.530,73 euros es van destinar al capítol 2 del subprograma 412B22; 2.290.947,45 euros a la línia T0007, Ajudes pròtesis i vehicles per a persones amb discapacitat, del capítol 4 del subprograma 412B27, tots dos de la Conselleria de Sanitat, i 15.243.823 euros en el capítol 2 del programa 313J00 de la Vicepresidència i Conselleria de Servicis Socials, Igualtat i Vivenda.

  

València, 2 d'agost de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública